Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 195

43. Az infrastruktúrához való hozzáférésért felszámított árakat illetõen, az infrastruktúra üzemeltetõje azt a célt tûzheti ki, hogy a lehetõ legtöbb felhasználót vonzza már a kezdetektõl azáltal, hogy egy kezdeti idõtartam során alacsony árakat számít fel. A versenyszabályok elvben nem ellenzik az ilyen kereskedelmi politikát az infrastruktúra üzemeltetõje részérõl, feltéve, hogy a felszámított árakat egy és ugyanazon idõtartam alatt megkülönböztetéstõl mentesen alkalmazzák valamennyi versenytárs felhasználóra nézve. A Szerzõdésben megállapított versenyszabályok nem teszik lehetõvé az eltérõ feltételek alkalmazását egyenértékû ügyletekre, mivel ez a verseny olyan torzulását eredményezi, amely hatással lehet a tagállamok közötti kereskedelemre.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes